Poštovani Ministre,

Ovim pismom želim da Vam se obratim ispred „Veterinarske stanice“ ad Bijeljina, te želim da Vas izvijestim kako je prošla raspodjela epizootiološkog terena u gradu Bijeljini.

Naime 30.01.2018. godine sam sa pravnim zastupnikom bio kod Vas, prilikom čega smo Vas obavijestilii o namjerama pomoćnice Čojo da nam oduzme većinu terena, koje je iznijela na sastanku 26.01.2018. godine. Tom prilikom smo Vam iznijeli sve relevantne činjenice koje idu nama u korist i po kojima bi trebali da zadržimo naš postojeći teren (Bodovanje i Garancija – koju smo dobili od pomoćnice Čojo).

Tada sam Vas pitao u čemu je svrha bodovanja i Vi ste mi rekli - „Da bi podjela prošla korektno“.

 Iako mi imamo 2260 bodova, raspodjelom smo ostali bez svih za nas bitnih sela, kako sam Vam onda rekao „Sela koja nam obezbjeđuju egzistenciju“.

 Drugi koji imaju dosta manje bodova od nas, nisu izgubili nijedan zaseok, a ne 4 sela od vitalnog značaja.

Naravno, da li uz Vaše znanje ili ne, nama su sela uzeta, a data su nam sela koja zajedno nemaju ni 100 grla goveda, a uzeto nam je 850 grla goveda. Što se tiče broja svinja kreće se oko 10.000 grla koja se nam oduzeta. Ne vidim svrhu da se jedna sela oduzimaju, a druga daju, istoj organizaciji? Nama su oduzeta sela u kojima imamo ambulante, a data su nekome ko je 11 kilometara udaljen. Da li mi treba sad i ambulante da selimo u ta mjesta koja smo dobili? Pa gdje je tu računica?

**Nama su oduzeta 4 sela :**

1. **Balatun – 250 grla goveda**
2. **Ljeljenča – 150 grla goveda**
3. **Srednji Dragaljevac – 350 grla goveda**
4. **Srednji Magnojević – 100 grla goveda.**

**A data su nam sela:**

1. **Obrijež – ne postoji**
2. **Novo Selo – nema žitenja**
3. **Novi – jedan mali zaseok.**

Ja Vas sada pitam da li je to korektno, da li je moguće, da organizacija koja ima najviše bodova, ima garanciju dobijenu od strane Ministartsva, koja ima 8 veterinara, 9 tehničara, a ukupno 20 zaposlenih izgubi toliki teren i bude dovedena do ruba propasti. Da veći teren imaju organizacije koje imaju 3 veterinara i 1 tehničara? Da ne pominjem fiktivne veterinare, koji se samo vode.

Da li je normalno da pomoćnica mene kao direktora veče prije obavijesti da ćemo izgubiti teren, da li se tu radi o podjeli po pravilniku ili prema slobodnom nahođenju ili se radi o korumpiranosti?

Obaćali ste nam da će sve biti kako treba, a sada 20 ljudi ostavljate bez posla, da bi se namirile 2 ambulante.

Da li ste svjesni da pomoćnica gasi „Veterinarsku stanicu“ ad Bijeljina koja postoji 70 godina, koja ima svoje objekte, da bi radile ambulante u iznajmljenim prostorima, ambulante koje su otvorene neposredno pred samu podjelu?

Tada sam Vam rekao da u kapitalu „Veterinarske stanice“ ima i 6% državnog udjela.

Ministre, pored nas ima još nezadovoljnih oragnizacija koje će takođe pokrenuti upravne sporove, a spremni smo da idemo i u medije, da informišemo širu javnost kako se odvija raspodjela terena.

Shvatite ovo pismo kao vapaj 20 radnika, koji sa ovakvom raspodjelom gube radna mjesta, budućnost i egzistenciju!

S poštovanjem,

Sandro Mađarac, dr vet med